
	Besedilo, ki ga predlaga Komisija
	Predlog spremembe

	
	Priloga

	
	Področje uporabe podpore

	
	1.	V okviru cilja iz člena 3(1), točka (a), se podpora Unije omogoči za:

	
	(a)	izmenjave dobre prakse in izmenjave strokovnjakov, vključno z napotitvijo slednjih, ter povečanje zmogljivosti evropskih mrež za oceno, spodbujanje, podporo in nadaljnji razvoj schengenskega območja brez nadzora na notranjih mejah;

	
	(b)	študije in druge ustrezne ukrepe, kot so ukrepi, namenjeni izboljšanju znanja z analizami, spremljanjem in ocenjevanjem;

	
	(c)	pripravljalne, spremljevalne, upravne in tehnične dejavnosti, tudi za boljše upravljanje schengenskega območja z razvojem in izvajanjem ocenjevalnega mehanizma, vzpostavljenega z Uredbo (EU) št. 1053/2013, za preverjanje uporabe schengenskega pravnega reda, vključno z odhodki za obiske strokovnjakov Komisije in držav članic na kraju samem;

	
	(d)	ukrepe za ozaveščanje deležnikov in splošne javnosti o schengenskem območju brez nadzora na notranjih mejah, vključno s korporativnim komuniciranjem o političnih prednostnih nalogah Unije;

	
	(e)	razvoj statističnih orodij, metod in kazalnikov, ki spoštujejo načelo nediskriminacije;

	
	(f)	operativno podporo izvajanju ukrepov za zagotovitev uporabe schengenskega pravnega reda.

	
	2.	V okviru cilja iz člena 3(1), točka (b), se podpora Unije omogoči za:

	
	(a)	infrastrukturo, stavbe, sisteme in storitve, ki so potrebni na mejnih prehodih in za varovanje meje med mejnimi prehodi;

	
	(b)	delovno opremo, vključno s prevoznimi sredstvi in sistemi IKT, potrebno za učinkovit in varen nadzor meje na mejnih prehodih in za varovanje meje v skladu s standardi Evropske agencije za mejno in obalno stražo, kadar taki standardi obstajajo;

	
	(c)	usposabljanje na področju razvoja evropskega integriranega upravljanja meja ali usposabljanje, ki prispeva k temu razvoju, ob upoštevanju operativnih potreb in analize tveganja, vključno z izzivi, opredeljenimi v priporočilih iz člena 13(7), ter ob doslednem spoštovanju temeljnih pravic;

	
	(d)	skupno napotitev uradnikov za zvezo za priseljevanje v tretje države v skladu z Uredbo (EU) 2019/1240 Evropskega parlamenta in Sveta;

	
	(e)	izmenjave dobre prakse in strokovnih izkušenj, študije, pilotne projekte in druge ustrezne ukrepe za izvajanje ali razvoj evropskega integriranega upravljanja meja, vključno z ukrepi, katerih cilj je razvoj evropske mejne in obalne straže, kot so skupna krepitev zmogljivosti, skupna javna naročila, določitev skupnih standardov in druge ukrepe za poenostavitev sodelovanja in usklajevanja med Evropsko agencijo za mejno in obalno stražo in državami članicami, ter ukrepe v zvezi z napotitvijo ranljivih oseb, ki potrebujejo pomoč, in oseb, ki potrebujejo mednarodno zaščito ali želijo zaprositi zanjo;

	
	(f)	pripravljalne, spremljevalne, upravne in tehnične dejavnosti, potrebne za izvajanje politik v zvezi z zunanjimi mejami, tudi za boljše upravljanje schengenskega območja z razvojem in izvajanjem ocenjevalnega mehanizma, vzpostavljenega z Uredbo (EU) št. 1053/2013, za preverjanje uporabe schengenskega pravnega reda in Uredbe (EU) 2016/399, vključno z odhodki za obiske strokovnjakov Komisije in držav članic na kraju samem ter ukrepi za izvajanje priporočil, izdanih na podlagi ocen ranljivosti, ki jih v skladu z Uredbo (EU) 2019/1896 izvede Evropska agencija za mejno in obalno stražo;

	
	(g)	ukrepe za povečanje kakovosti podatkov, shranjenih v sistemih IKT, in za boljše uveljavljanje pravic posameznikov, na katere se nanašajo osebni podatki, do informacij ter dostopa, popravka in izbrisa njegovih osebnih podatkov ter do omejitve obdelave navedenih podatkov;

	
	(h)	identifikacijo, odvzem prstnih odtisov, registracijo, varnostne preglede, izpraševanje, obveščanje, presejanje glede na zdravstveno stanje in ranljivosti ter po potrebi zdravstveno oskrbo in napotitev državljanov tretjih držav v ustrezen postopek na zunanjih mejah;

	
	(i)	ukrepe za vzpostavitev, vzdrževanje ali razvoj neodvisnih mehanizmov spremljanja v skladu s členom 10 Uredbe (EU) 2024/1356 (uredba o preverjanju);

	
	(j)	ukrepe, namenjene boljši ozaveščenosti deležnikov in splošne javnosti o politikah v zvezi z zunanjimi mejami, vključno s korporativnim komuniciranjem o političnih prednostnih nalogah Unije;

	
	(k)	razvoj statističnih orodij, metod in kazalnikov, ki spoštujejo načelo nediskriminacije;

	
	(l)	operativno podporo za izvajanje evropskega integriranega upravljanja meja.

	
	3.	V okviru cilja iz člena 3(1), točka (c), se podpora Unije omogoči za:

	
	(a)	infrastrukturo in stavbe, ki so potrebne za obravnavo vlog za izdajo vizuma in konzularno sodelovanje, vključno z varnostnimi in drugimi ukrepi, namenjenimi izboljšanju kakovosti storitev za prosilce za vizum;

	
	(b)	delovno opremo in sisteme IKT, potrebne za obravnavo vlog za izdajo vizuma in konzularno sodelovanje;

	
	(c)	usposabljanje konzularnega in drugega osebja, ki prispeva k skupni vizumski politiki in konzularnemu sodelovanju;

	
	(d)	izmenjave dobre prakse in izmenjavo strokovnjakov, vključno z napotitvijo slednjih, ter povečanje zmogljivosti evropskih mrež za oceno, spodbujanje, podporo in nadaljnji razvoj politik in ciljev Unije;

	
	(e)	študije in druge ustrezne ukrepe, kot so ukrepi, namenjeni izboljšanju znanja z analizami, spremljanjem in ocenjevanjem;

	
	(f)	ukrepe za ozaveščanje deležnikov in splošne javnosti o vizumskih politikah, vključno s korporativnim komuniciranjem o političnih prednostnih nalogah Unije;

	
	(g)	razvoj statističnih orodij, metod in kazalnikov, ki spoštujejo načelo nediskriminacije;

	
	(h)	operativno podporo za izvajanje skupne vizumske politike;

	
	(i)	podporo državam članicam pri izdajanju vizumov, vključno z vizumi z omejeno ozemeljsko veljavnostjo iz člena 25 Uredbe (ES) št. 810/2009, izdanih zaradi humanitarnih razlogov, nacionalnega interesa ali spoštovanja mednarodnih obveznosti.


Or. <Original>{EN}en</Original>
<TitreJust>Obrazložitev</TitreJust>
 Ukrepe, ki se bodo financirali v okviru tega instrumenta, bi bilo treba opredeliti zavoljo preglednosti in ker je to v interesu Parlamenta kot sozakonodajalca. Financiranje dejavnosti „črne skrinjice“ s strani držav članic ne bi smelo biti dovoljeno.

</Amend>
[bookmark: EndB]</RepeatBlock-Amend>

<PathFdR>AM\1346405SL.docx</PathFdR>		PE<NoPE>790.136</NoPE><Version>v01-00</Version>
SL	Združena v raznolikosti	SL
PE<NoPE>790.136</NoPE><Version>v01-00</Version>	2/7	<PathFdR>AM\1346405SL.docx</PathFdR>
SL
<PathFdR>AM\1346405SL.docx</PathFdR>	7/7	PE<NoPE>790.136</NoPE><Version>v01-00</Version>
		SL
image1.png




